b'\n_START_ARTICLE_\nMika H\xc3\xa4kkinen\n_START_SECTION_\n\xc5\xbdivljenjepis\n_START_PARAGRAPH_\nMika Pauli H\xc3\xa4kkinen, bolj znan kot Mika H\xc3\xa4kkinen, ali po vzdevku Lete\xc4\x8di Finec, je upokojeni dirka\xc4\x8d Formule 1 in dvakratni zaporedni svetovni prvak v sezonah 1998 in 1999. Mnogi ga imajo na najve\xc4\x8djega rivala Nemcu Michaela Schumacherja. Tudi Schumacher je potrdil, da je bil H\xc3\xa4kkinen nasprotnik v Formuli 1, ki ga je najbolj spo\xc5\xa1toval v svoji karieri. Konec 90-tih sta namre\xc4\x8d prikazala mnoge napete dvoboje tako na dirkah kot v boju za naslov prvaka. _NEWLINE_Prvi naslov je osvojil H\xc3\xa4kkinen po tesnem dvoboju s Schumacherjem \xc5\xa1ele na zadnji dirki sezone , Veliki nagradi Japonske 1998. Drugi naslov pa mu je nekoliko olaj\xc5\xa1ala po\xc5\xa1kodba Schumacherja v naslednji sezoni, tako da se je H\xc3\xa4kkinen za naslov boril z drugim dirka\xc4\x8dem Ferrarija Eddiejem Irvinom. Naslov je zopet osvojil na zadnji dirki za Veliko nagrado Japonske. \xc5\xa0e leto kasneje, v sezoni 2000, pa mu je Schumacherja vrnil in po \xc5\xa1e eni tesni sezoni na zadnji dirki tokrat on osvojil naslov prvaka. Po sezoni 2001 pa se je po seriji okvar in odstopov odlo\xc4\x8dil za dirka\xc5\xa1ko upokojitev.'